PATVIRTINTA

Vilniaus Žemynos progimnazijos

Direktoriaus 2021 gruodžio 16 d

įsakymu Nr. V – 65/2021

**VILNIAUS ŽEMYNOS PROGIMNAZIJOS KRIZIŲ VALDYMO**

**TVARKOS APRAŠAS**

**I. BENDROSIOS NUOSTATOS**

1. Krizių valdymo Vilniaus Žemynos progimnazijoje tvarkos aprašas (toliau – Tvarkos aprašas) reglamentuoja krizių valdymą progimnazijoje, krizių valdymo komandos narių funkcijas, darbo organizavimą bei Vilniaus m. psichologinės-pedagoginės tarnybos (toliau – PPT) funkcijas, institucijų bendradarbiavimą krizių valdymo mokykloje metu.

2. Šiame Tvarkos apraše vartojamos sąvokos:

2.1. krizinė situacija – situacija, kurią lydi didelis nerimas, įtampa, grėsmė, nesaugumas, pavojus, pasimetimas ir pan.;

2.2. krizė mokykloje – netikėtas ir/ar pavojingas įvykis, sutrikdantis įprastą bendruomenės ar atskirų jos narių veiklą, emociškai sukrečiantis visą ar didesnę įstaigos bendruomenės dalį. Krizinių situacijų pavyzdžiai: ugdytinio ar bendruomenės nario savižudybė, kita komplikuota netektis: bendruomenės nario mirtis dėl nelaimingo atsitikimo ar ligos, nelaimingas atsitikimas, susijęs su mirties grėsme įstaigoje, gaisras įstaigoje, įkaitų paėmimas, bendruomenės nario dingimas ir pan.;

2.3. krizės valdymas mokykloje – veiksmai, kuriuos atlieka mokyklos administracija, VGK ir krizių valdymo komanda, siekdama įveikti krizės sukeltas problemas ir teikti bendruomenei veiksmingą pagalbą. Krizės valdymas apima pagalbos organizavimą, mokyklos bendruomenės (įskaitant tėvus) bei kitų institucijų informavimą, bendravimą su žiniasklaida, rūpinimąsi įstaigos bendruomenės narių saugumu ir pan.;

2.4. krizių valdymo mokykloje komanda – nuolat veikianti, krizių valdymą vykdanti komanda, kurią sudaro administracijos atstovai, švietimo pagalbos specialistai, mokytojų atstovai, turintys krizės valdymui būtinų gebėjimų;

2.5. savižudybės grėsmė – situacija, kai yra identifikuojamas asmuo, turintis ketinimų nusižudyti.

3. Krizių valdymo tikslas:

3.1. užtikrinti, kad krizės įveikimo metu ugdymo procesas progimnazijoje vyktų įprasta tvarka arba kuo greičiau prie jos grįžtų;

3.2. užtikrinti krizės paveiktiems bendruomenės nariams reikiamos pagalbos teikimą.

4. Krizių valdymo Progimnazijoje koordinatoriai, organizatoriai ir vykdytojai yra

Progimnazijos krizių valdymo komanda, kuri bendradarbiauja su VGK, su pasirinktu psichologinės pagalbos teikėju (VPPT) ar kt.), Savivaldybės administracija, o prireikus ir kitomis švietimo ir sveikatos sistemos įstaigomis.

**II. KRIZIŲ VALDYMO PROGIMNAZIJOJE ORGANIZAVIMAS**

5. Krizės valdymą Progimnazijoje organizuoja Krizių valdymo Progimnazijoje

komanda:

5.1. krizių valdymo komandos sudėtį tvirtina Progimnazijos direktorius. Jam

negalint atlikti savo funkcijų – jo pavaduotojas.

5.2. Komandą sudaro ne mažiau nei 5 nariai:

5.2.1. krizių valdymo komandos vadovas;

5.2.2. narys, atsakingas už psichologinės pagalbos organizavimą ir teikimą;

5.2.3. narys, atsakingas už komunikaciją;

5.2.4. narys, atsakingas už saugumą;

5.2.5. narys, atsakingas už pirmosios medicininės pagalbos organizavimą.

Pastaba: Krizių valdymo komandos vadovo, nario, atsakingo už psichologinės pagalbos

organizavimą ir teikimą, bei nario, atsakingo už komunikaciją, funkcijas turi atlikti skirtingi

asmenys.

5.3. Progimnazijos krizių valdymo komandos paskirtis krizės metu: įveikti krizės sukeltas problemas, užtikrinti bendruomenei veiksmingos pagalbos teikimą, atkurti įprastą veiklą

ugdymo įstaigoje;

5.4. Progimnazijos krizių valdymo komandos funkcijos krizės atveju:

5.4.1. nedelsiant įvertinti krizės aplinkybes;

5.4.2. bendradarbiaujant su VGK nustatyti Progimnazijos krizių valdymo komandos

darbo organizavimo tvarką, pasiskirstyti funkcijomis, parengti preliminarų krizės valdymo

Progimnazijoje planą ir kt.;

5.4.3. informuoti Progimnazijos steigėją (Vilniaus miesto savivaldybę) ir

psichologinės pagalbos teikėją (-us) (VPPT) apie krizinę situaciją, o prireikus kreiptis į psichologinės

pagalbos teikėją (-us) dėl pagalbos;

5.4.4. su psichologinės pagalbos teikėju (jei yra pasitelktas) peržiūrėti preliminarų

krizės valdymo veiksmų planą pritaikant jį esamai krizės situacijai ir įvertinti Progimnazijos įstaigos turimus vidinius psichologinei pagalbai reikalingus resursus;

5.4.5. parengtą krizės valdymo Progimnazijoje įstaigoje planą ne vėliau kaip per 12

valandų nuo krizės identifikavimo pateikti Savivaldybės krizės valdymo koordinatoriui;

5.5. plane turi būti numatomi šie veiksmai:

5.5.1. kreiptis pagalbos į teritorinės policijos įstaigą, medicinos įstaigas, Valstybės

vaiko teisių apsaugos ir įvaikinimo tarnybą prie Socialinės apsaugos ir darbo ministerijos Vilniaus miesto vaiko teisių apsaugos skyrių ir kitas institucijas (pagal poreikius);

5.5.2. parengti informaciją apie krizę Progimnazijos bendruomenei ir/ar žiniasklaidai:

5.5.2.1. pateikti informaciją Progimnazijai apie įvykį (pvz., per visuotinį

bendruomenės narių susirinkimą, elektroninį dienyną, SMS žinutes, elektroniniu paštu, skambučiais tėvams ir pan.);

5.5.2.2. rengiant pranešimus Progimnazijos bendruomenei pateikti tik patvirtintus

faktus ir informuoti apie priimtus sprendimus prevencijai ir intervencijai;

5.5.2.3. pranešimus, interviu ir komentarus apie krizinę situaciją Progimnazijoje teikti

žiniasklaidai tik suderinus su Vilniaus miesto savivaldybės administracijos Progimnaziją

kuruojančiu skyriumi bei Rinkodaros ir komunikacijos skyriumi;

5.5.3. nustatyti Progimnazijos bendruomenės grupes ar asmenis, kuriems reikalinga

psichologinė, socialinė pedagoginė, socialinė ar kita pagalba, ir ją organizuoti;

5.5.4. konsultuoti bendruomenės narius individualiai ar grupėmis;

5.5.5. rengti pokalbius su ugdytiniais;

5.5.6. atlikti kitus reikiamus veiksmus;

5.6. Progimnazijos krizių valdymo komanda, Savivaldybės administracijos bei

psichologinę pagalbą teikiančios įstaigos (jei į ją buvo kreiptasi) koordinatoriai nuolat stebi, renka informaciją, vertina krizės valdymo procesą, prireikus koreguoja krizės valdymo ugdymo įstaigos veiksmų planą (1 priedas);

5.7. Progimnazijos krizių valdymo komanda, įgyvendinus krizės valdymo ugdymo

įstaigos numatytus veiksmus, įvertina krizės valdymo veiksmų sėkmingumą ir priima reikiamus sprendimus:

5.7.1. aptaria krizės įveiką;

5.7.2. sustabdo krizės valdymo Progimnazijoje aktyvius veiksmus;

5.7.3. per 5 darbo dienas nuo krizės įveikos informuoja Vilniaus miesto savivaldybės

administracijos Progimnaziją kuruojantį skyrių apie krizės įveiką ir rezultatus;

5.7.4. užpildo krizės valdymo ugdymo įstaigoje ataskaitą ir ją pateikia Vilniaus miesto

savivaldybės administracijos ugdymo įstaigą kuruojančiam skyriui (2 priedas);

5.7.5. baigus aktyvius veiksmus 1–2 mėnesius tęsia rizikos grupės asmenų stebėjimą

ir vertina situaciją bendruomenėje;

5.8. krizės paveiktos aukos ir jų artimieji informuojami apie psichologinės pagalbos

galimybes, motyvuojami ir nukreipiami pagalbai;

5.9. Progimnazijos krizių valdymo komanda kartu su VGK numato krizių prevencijos

renginių organizavimą Progimnazijos bendruomenėje;

5.10. Progimnazijos krizių valdymo komanda kartu su VGK koordinuoja periodinį

(kasmetinį) visų bendruomenės narių (pedagogų, kitų mokyklos darbuotojų, mokinių ir jų

tėvų/globėjų) krizių valdymo žinių atnaujinimą.

**III. SAVIŽUDYBĖS KRIZĖS PREVENCIJA**

6.. Bet kuris progimnazijos darbuotojas, sužinojęs apie mokinio ar kito bendruomenės nario

ketinimą nusižudyti ar mintis apie savižudybę, turi informuoti progimnazijos psichologą arba jo nesant socialinį pedagogą.

7. Progimnazijos krizės komandos vadovas įvertina situaciją ir organizuoja tolesnę pagalbą,

veiksmus suderindamas su VGK pirmininku. Kai mokinys ketina nusižudyti, nedelsiant

informuojami jo tėvai/globėjai ir tolesnis pagalbos teikimas derinamas su jais, o prireikus su

Savivaldybės administracijos Vaiko teisių apsaugos skyriumi vaiko saugumui užtikrinti. Apie

pagalbos teikimą kiekvienu savižudybės grėsmės atveju yra pildomas pagalbos teikimo eigos lapas (2 priedas).

8. Tęstinę pagalbą esant savižudybės krizei teikia psichikos sveikatos specialistai.

9. Apie kitų progimnazijos bendruomenės narių informavimą po mokinio savižudybės krizės ir jų įtraukimą į pagalbos procesą sprendžia progimnazijos krizių komanda kartu su mokiniu ir jo tėvais (globėjais, rūpintojais).

10. Mokinio tėvams (globėjams, rūpintojams) atsisakius pagalbos mokiniui, esančiam

savižudybės krizėje, progimnazijos krizių komanda apie tokį atvejį informuoja Savivaldybės

administracijos Vaiko teisių apsaugos skyrių.

**IV SKYRIUS BAIGIAMOSIOS NUOSTATOS**

11. Visą pagalbą krizinėje situacijoje Progimnazijoje teikę specialistai turi laikytis

konfidencialumo, gauti ir teikti informaciją tiek, kiek būtina atsakingiems fiziniams ar juridiniams asmenims atlikti pavestas funkcijas ir nepažeidžiant vaiko teisių ir teisėtų interesų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus Žemynos progimnazijos krizių

Valdymo aprašo Progimnazijoje

1 priedas

**VILNIAUS ŽEMYNOS PROGIMNAZIJOS KRIZĖS VALDYMO VEIKSMŲ PLANAS**

1. Vilniaus Žemynos progimnazijos (toliau - Progimnazija) bendruomenės narys, gavęs

informaciją apie krizę Progimnazijoje, nedelsdamas informuoja Progimnazijos krizių valdymo

komandos vadovą.............................................................................................................

(vardas, pavardė, kontaktinis telefono Nr.).

Jam nesant, jo įgaliotą atstovą....................................................................................................

(vardas, pavardė, kontaktinis telefono Nr.).

2. Progimnazijos krizių valdymo komandos vadovas susisiekia su nukentėjusiojo

asmens artimaisiais ir (ar) policija patikslina krizės faktus (kas, kur ir kada įvyko) ir informaciją, kuri galėtų būti pateikta Progimnazijos bendruomenei.

3. Progimnazijos krizių valdymo komandos vadovas nedelsdamas sušaukia

Progimnazijos krizių valdymo komandos ir VGK posėdį.

Progimnazijos krizių valdymo komandos narių vardai, pavardės, telefono Nr.,

funkcijos krizės valdymo metu:

1. ...........................................................................................................

2. ...........................................................................................................

3. ...........................................................................................................

4. ...........................................................................................................

5. ...........................................................................................................

6..............................................................................................................

4. Progimnazijos krizių valdymo komandos vadovas informuoja apie krizę Progimnazijos steigėją (Vilniaus miesto savivaldybė) ir VPPT.

Įstaigos pavadinimas.........................................................................................................................

Kontaktinio asmens vardas, pavardė, telefono Nr., el. paštas:

.......................................................................................................................................................

Įstaigos pavadinimas...................................................................................................................

Kontaktinio asmens vardas, pavardė, telefono Nr., el. paštas:

.......................................................................................................................................................

5. Progimnazijos krizių valdymo komanda kartu su VGK posėdžio metu aptaria

šiuos klausimus (priklausomai nuo konkrečios krizės situacijos posėdžio darbotvarkė gali būti

papildyta įtraukiant kitus aktualius klausimus arba sutrumpinta, jei kai kurie klausimai neaktualūs konkrečios krizės situacijoje):

5.1. Įvertina krizės paveiktų asmenų grupes (kurie Progimnazijos bendruomenės nariai gali būti labiausiai paveikti);

Labiausiai krizės paveiktos asmenų grupės:.............................................................................

..........................................................................................................................................

5.2. Įvertina turimus psichologinės pagalbos Progimnazijos resursus, jei jų nepakanka,

kreipiamasi į VPPT ir / ar informuoja Vilniaus miesto savivaldybę;

Psichologinės pagalbos teikėjo (-ų) vardas, pavardė, telefono Nr., el. paštas:

................................................................................................................................................

5.3. Sutaria, kokia informacija apie krizę ir jos valdymo veiksmus bus pateikiama

atskiroms Progimnazijos bendruomenės grupėms (mokiniams, tėvams (globėjams, rūpintojams), Progimnazijos darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą;

5.4. Esant būtinybei sprendžia apie papildomų civilinės saugos ir (ar) greitosios

medicinos pagalbos priemonių reikalingumą (policijos ir (ar) priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefonu 112);

5.5. Svarsto būtinybę informuoti apie krizę kitas įstaigas ar institucijas (pvz., Vaiko

teisių apsaugos skyrių, kitas mokyklas, kurias gali paveikti krizė ar kt.) ir bendradarbiauti su jomis organizuojant ar vykdant krizės valdymo veiksmus;

5.6. Mirties atveju aptaria dalyvavimą laidotuvėse (visi mokyklos bendruomenės nariai

turi būti informuoti apie laidotuvių laiką ir vietą; laidotuvėse dalyvauja tik norintys mokyklos

bendruomenės nariai);

5.7. Atsižvelgus į konkrečios krizės aplinkybes ir remiantis posėdžio metu priimtais

sprendimais kartu su VGK, rekomenduotinai konsultuojantis su Progimnazijos steigėju (Vilniaus miesto savivaldybe) ir psichologinės pagalbos teikėju (-ais) (VPPT), tikslina preliminarų krizės valdymo veiksmų planą;

5.8. Numato kito Progimnazijos krizių valdymo komandos posėdžio vietą ir laiką.

6. Apie krizę informuojama Progimnazijos bendruomenė.

7. Labiausiai nukentėjusiems asmenims teikiama psichologinė ir (ar) kita pagalba.

8. Pasirūpinama, kad visiems Progimnazijos bendruomenės nariams būtų

prieinama informacija apie psichologinės pagalbos galimybes.

9. Mokinio ar kito bendruomenės nario mirties atveju pasirūpinama, kad jo

vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.

10. Progimnazijos komanda reguliariai aptaria krizės valdymo veiksmų eigą,

veiksmingumą, prireikus keičia, koreguoja krizės valdymo veiksmų planą.

**KRIZĖS VALDYMO PLANAS**

|  |  |  |
| --- | --- | --- |
| **Veiksmai** | **Atsakingas** | **Laikas, pastabos** |
| 1. Nustatomi krizės faktai ir informacijos apie juos šaltiniai. Patikslinamas sužeidimų pobūdis ar mirties priežastis. |  |  |
| 2. Informuojamos atitinkamos skubios pagalbos tarnybos (policija, gaisrinė, greitoji medicinos pagalba, apsaugos įmonė). |  |  |
| 3. Užtikrinamas bendruomenės narių fizinis saugumas (jei reikia). |  |  |
| 4. Susisiekiama su nukentėjusių šeimos nariais: išreiškiama užuojauta, surenkama informacija apie įvykį, aptariama, kokia informacija bus pateikta Progimnazijos bendruomenei. |  |  |
| 5. Informuojama ir sušaukiama krizių valdymo komanda |  |  |
| 6. Įvertinamas krizės sunkumas, Progimnazijos resursai, ar kviečiamas išorinis psichologinės pagalbos teikėjas ir kokios pagalbos iš jo reikės |  |  |
| . 7. Informuojamas ir, jei nutarta, pakviečiamas išorinis psichologinės pagalbos teikėjas (VPPT). |  |  |
| 8. Informuojamas Progimnazijos steigėjas (Vilniaus miesto savivaldybė), esant reikalui ir kitos institucijos (Vilniaus miesto vaiko teisių apsaugos 5 skyrius). |  |  |
| 9. Informuojami mokytojai, jiems pateikiama paruošta informacija moksleiviams. |  |  |
| 10. Mokytojai informuoja apie įvykį moksleivius klasėse, esant reikalui paskiriami juos pavaduojantys mokytojai. |  |  |
| 11. Paruošiama ir išsiunčiama informacija tėvams. |  |  |
| 12. Esant reikalui, informuojama žiniasklaida |  |  |
| 13. Pasirūpinama, kad bendruomenės nariams būtų prieinama informacija apie emocinės ir psichologinės pagalbos galimybes. |  |  |
| 14. Nustatomi labiausiai emociškai paveikti moksleiviai ir personalo nariai. |  |  |
| 15. Paruošiamos tinkamos patalpos ir suplanuojamas laikas psichologinei pagalbai. |  |  |
| 16. Teikiama parama progimnazijos personalui ir moksleiviams. |  |  |
| . 17. Moksleivio (-ių) mirties atveju pasirūpinama, kad jo / jų vardas (-ai) būtų pašalinami iš žurnalų / sąrašų / kompiuterių, taip pat pasirūpinama mirusiojo (-ųjų) daiktais, jie perduodami šeimai. |  |  |
| 18. Mirties atveju aptariamos laidotuvės / atsisveikinimo ritualai |  |  |
| 19. Kiekvienos dienos pabaigoje Krizių valdymo komanda aptaria krizės valdymo procesą ir planuoja kitos dienos veiksmus. |  |  |
| 20. Pabaigus krizės postvencijos darbus aptariamas psichologinės pagalbos tęstinumo poreikis ir kaip ji bus teikiama |  |  |
| 21. Įvertinamas Progimnazijos krizių komandos darbas ir atliktų krizės valdymo veiksmų efektyvumas. |  |  |

**MOKYKLOS KRIZIŲ KOMANDOS KONTAKTŲ SĄRAŠAS**

|  |  |  |  |
| --- | --- | --- | --- |
|  | Pareigos | Vardas, pavardė | Telefonas |
| 1 | Progimnazijos krizių valdymo  komandos vadovas |  |  |
| 2 | Psichologinės pagalbos  Organizavimas |  |  |
| 3 | Komunikacija su žiniasklaida |  |  |
| 4 | Komunikacija su Progimnazijos  bendruomene |  |  |
| 5 | Saugumo priežiūra ir  komunikacija su policija ir saugos  tarnyba |  |  |
| 6 | Pirmosios medicininės pagalbos  organizavimas |  |  |

Krizių valdymo Vilniaus Žemynos

Progimnazijos tvarkos aprašo

2 priedas

**PAGALBOS TEIKIMO VAIKUI ESANT SAVIŽUDYBĖS KRIZĖS**

**GRĖSMEI EIGOS**

**LAPAS**

Įvykio pobūdis / aprašymas:

......................................................................................................................................................

......................................................................................................................................................

......................................................................................................................................................

Kas informavo:

......................................................................................................................................................

Kada:

......................................................................................................................................................

|  |  |  |
| --- | --- | --- |
| Data, laikas | Specialistas | Veiksmai |
|  |  |  |
|  |  |  |
|  |  |  |

Krizių valdymo Vilniaus Žemynos

progimnazijoje tvarkos aprašo

3 priedas

**KRIZĖS VALDYMO UGDYMO ĮSTAIGOJE ATASKAITA**

Ugdymo įstaiga:..........................................................................................................................

Traumuojantis įvykis: data, įvykio pobūdis ....................................................................................................................................................

Informacijos apie įvykį šaltinis (kas informavo apie įvykį?)

...................................................................................................................................................... Kada ir kokias įstaigas ugdymo įstaiga informavo apie įvykį:

......................................................................................................................................................

Pagalbos teikėjai :.......................................................................................................................

Aktyvios pagalbos teikimo pradžia:...........................................

Aktyvios pagalbos teikimo pabaiga:...........................................

Pagalbos priemonės/veiksmai bendruomenei:

|  |  |
| --- | --- |
|  | Aprašymas |
| Informacijos apie įvykį tikslinimas, pranešimų  rengimas ir platinimas, situacijos ugdymo  įstaigoje įvertinimas, pirminis pagalbos gavėjų  ir teikėjų nustatymas, nuolatinis situacijos  stebėjimas, pagalbos priemonių tikslinimas |  |
| Mokiniams (nurodyti pagalbos formą –  individuali, grupinė, gavėjų skaičius) |  |
| Tėvams (nurodyti pagalbos formą –  individuali, grupinė, gavėjų skaičius) |  |
| Ugdymo įstaigos kolektyvui (nurodyti  pagalbos formą – individuali, grupinė, gavėjų  skaičius) |  |
| Sunkumai teikiant pagalbą |  |

Rekomendacijos dėl galimų prevencijos priemonių įgyvendinimo siekiant spręsti pastebėtas rizikas pagalbos teikimo metu:

......................................................................................................................................................

......................................................................................................................................................

PPT koordinatorius (parašas)

Vilniaus Žemynos progimnazijos komandos koordinatorius (parašas)